b'\n_START_ARTICLE_\nAfanassi Ossipov\n_START_PARAGRAPH_\nAfanassi Nikolajevit\xc5\xa1 Ossipov (vene keeles \xd0\x90\xd1\x84\xd0\xb0\xd0\xbd\xd0\xb0\xd1\x81\xd0\xb8\xd0\xb9 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb5\xd0\xb2\xd0\xb8\xd1\x87 \xd0\x9e\xd1\x81\xd0\xb8\xd0\xbf\xd0\xbe\xd0\xb2; 28. veebruar 1928 Gorn\xc3\xb5i uluss, Jakuudi ANSV \xe2\x80\x93 11. september 2017) oli jakuudi maalikunstnik ja \xc3\xb5ppej\xc3\xb5ud, professor, NSV Liidu rahvakunstnik._NEWLINE_Ta oli Sahha teaduste akadeemia auliige ja 1996. aastast  Sahha (Jakuutia) Vabariigi Vaimsuse Akadeemia president.\n_START_SECTION_\nHaridustee ja t\xc3\xb6\xc3\xb6k\xc3\xa4ik\n_START_PARAGRAPH_\nTa l\xc3\xb5petas 1945. aastal Jakutskis tehnikumi, 1947. aastal Moskvas  Surikovi-nimelise instituudi juures asuva kunstikeskkooli ja 1955. aastal  Surikovi-nimelise Moskva Kunstiinstituudi maalikunsti teaduskonna._NEWLINE_Ta oli aastatel 1955\xe2\x80\x931957 \xc3\xb5ppej\xc3\xb5ud Jakutski kunstikoolis. 1957. aastal l\xc3\xa4ks ta \xc3\xbcle loomingulisele t\xc3\xb6\xc3\xb6le. Aastatel 1994\xe2\x80\x932000 t\xc3\xb6\xc3\xb6tas ta  Krasnojarski Riikliku Kunstiinstituudi Jakutski filiaali maalikunsti kateedri juhatajana ja 2000\xe2\x80\x932004  Arktika Riikliku Kunstide ja Kultuuri Instituudi maalikunsti kateedri juhatajana ja professorina. 2004. aastast oli ta taas loomingulisel t\xc3\xb6\xc3\xb6l.'